18. september 2012
Tänase päeva peategelased olid Värska Gümnaasiumi ja Valga Vene Gümnaasiumi noored.
Meie ühine hommik algas väga hoogsalt – tantsu ja muusikaga. Värska Gümnaasiumi pärimusmuusikaline taust tõi tantsupõrandale ka Valga Vene Gümnaasiumi noored. Ja lõbus muusikapala pani kõik saalisviibijad mõnusalt kaasa elama. Valga noored andsid meile ülevaate oma koolist ja lisaks tegime kindlaks, et piirilinnas Valgas käiakse seeni korjamas küll. Ja seenil käiakse ikka seal, kus kasvavad suuremad seened – Eesti metsades.
Orienteerumine võib-olla kõigil nii väga hästi ei õnnestunud, aga see ei morjendanud osavõtjaid. Oli rõõm näha, et paljud võistkonnad nautisid pigem osavõttu kui ilmtingimata võitjaks pürgimist ☺ Viktoriin aga lahendati väga hästi ja fotod olid ka üpris head välja tulnud. Kõikide tublide soorituste eest said võistkonnad koguda punkte ja päeva lõpuks oli võitjate punktisumma kasvanud koguni 72 punktini… Palju õnne teile, võistkond nr 4 “Nimetud”! Teie tulemus on suurepärane!
Soovime teile kõigile edukat ja huvitavat kooliaastat ning et mängulusti jätkuks edaspidisekski!
Võistluspäeva koondtulemused on niisugused:
I koht – võistkond nr 4 “Nimetud” (72 punkti)
II koht – võistkond nr 2 “Kotkad” (59 punkti)
III koht – võistkond nr 5 “Viies meeskond” (55 punkti)
IV koht – võistkond nr 7 “Seitse” (51 punkti)
V koht – VI koht – võistkond nr 1 “Eagles” ja võistkond nr 3 “Jaguar” (50 punkti)
VII koht – võistkond nr 6 “Kuus” (37 punkti)
Selle päeva videoklipp asub siin: http://youtu.be/9vZIoMK1z3Y